Մայիսի 29-ից ընդամենը օրեր անց՝ հունիսի 2-ին, Գերմանիայի Բունդեսթագը միաձայն ընդունեց Օսմանյան կայսրությունում հայերի, հույների եւ այլ քրիստոնյաների հանդեպ իրականացված ցեղասպանությունների բանաձեւը: Եվս մի քանի օր անց՝ հուլիսի 6-ին, Հիլարի Քլինթոնը հատեց ԱՄՆ դեմոկրատական կուսակցության կողմից նախագահի թեկնածու առաջադրվելու համար անհրաժեշտ պատվիրակների թվի շեմը: Էրդողանի արձագանքը քրիստոնեական Գերմանիային եւ Քլինթոնի ուրվագծվող հաղթանակին համարյա խելագարությունն էր. նա թույլատրեց, որ Ռամադանի ընթացքում (այս տարի տոնվում է հունիսի 6-ից հուլիսի 5-ը) Hagia Sophia-ում՝ ութ տասնամյակ առաջ թանգարանի վերածվելուց ի վեր առաջին անգամ, իսլամական կրոնական ծիսակարգեր կատարվեն եւ Ղուրանից սուրահներ ընթերցվեն՝ դա էլ հեռարձակելով հեռուստատեսությամբ: